James Heisig
James Wallace Heisig (talaffuzi: Jeyms Uolles Xeysig; 1944-yilda tugʻilgan) — diniy falsafa mutaxassisi. Analitik psixologiyada xudo tushunchasi, Kyoto falsafa maktabi (shu jumladan, Kitaro Nishida va Hajime Tanabe asarlari)dan tortib, zamonaviy dinlararo muloqot kabi mavzularda bir qancha kitoblarni chop ettirgan. 90 jilddan iborat kitoblari, tarjimalari va tahrirlangan toʻplamlari hozirda 18 tilda nashr etilgan. 1966-yilda Divine Wo-kolleji (Epworth, Ayova) bakalavriatini tamomlagan, soʻngra, oʻqituvchi boʻlib ham ishlagan. 1969-yilda Chikagodagi Loyola universiteti hamda Notre Dame universitetida falsafa boʻyicha magistraturani tugatgan. 1973-yilda Cambridge universitetida dinshunoslik fanlari nomzodi ilmiy darajasini olgan. Soʻngra, Divine Wo-kollejiga falsafa va dindan dars berish uchun oʻqituvchi sifatida qaytgan. 1974—1978-yilllar oraligʻida Katolik diniy ittifoqida, Instituto Superior de Estudios Eclesiásticos (Mexiko) hamda Old Dominion universitetida (Norfolk, Virjiniya) lektor sifatida dars bergan. 1976-yil sentyabr oyida Nanzan universiteti, Nanzan Din va madaniyat institutida doimiy ilmiy xodim lavozimini egallash uchun Yaponiyaga (avval Kamakura va Naganoga, soʻngra Ayti prefekturasining Nagoya shahriga) koʻchib oʻtdi. 1991—2001-yiilar oraligʻida belgiyalik faylasuf Jan Van Bragt oʻrniga Nanzan instituti direktori lavozimiga tayinlanadi. 2015-yilda Estoniyadagi Tallin universiteti faxriy doktori unvoni bilan mukofotlandi. 2021-yilda Kanazava universitetining Daisetz T. Suzuki va Kitaro Nishida xotirasiga bagʻishlangan xalqaro mukofoti bilan taqdirlandi. Heisig haligacha Nagoyada yashaydi. U yerda Nanzan institutining faxriy xodimi sifatida tadqiqot olib borishda, kitoblar nashr etishda hamda Yaponiya va boshqa mamlakatlar diniy falsafalari boʻyicha maʼruzalar oʻqishda davom etmoqda. Shuningdek, uning Remembering the Kanji vaRemembering the Hanzi turkumiga oid ishlari yapon va xitoy tillari oʻrganuvchilari orasida mashhur.